# КОМИ РЕСПУБЛИКАЛӦН

# **ОЛАНПАС**

**"2018 во да 2019 да 2020 воясся планӧвӧй кадколаст вылӧ Коми Республикаса республиканскӧй сьӧмкуд йылысь" Коми Республикаса Оланпасӧ вежсьӧм пыртӧм йылысь**

## Примитӧма Коми Республикаса

## Каналан Сӧветӧн 2018 вося урасьӧм тӧлысь 28 лунӧ

**1 статья.** Пыртны "2018 во да 2019 да 2020 воясся планӧвӧй кадколаст вылӧ Коми Республикаса республиканскӧй сьӧмкуд йылысь" Коми Республикаса Оланпасӧ ("Коми Республикаса канму власьт органъясӧн примитӧм инӧда акт, мукӧд официальнӧй юӧр лыддьӧг" сетевӧй издание (http://law.rkomi.ru/), 2017 вося ӧшым тӧлысь 7 лун) татшӧм вежсьӧм:

содтыны Оланпасӧ татшӧм сюрӧса 281 статья:

"Статья 281:

1. Урчитны, мый 2018 воӧ Коми Республикаса республиканскӧй сьӧмкудйысь меставывса сьӧмкудъясӧ субсидияясӧн, субвенцияясӧн сьӧмкудкостса трансфертъяс да торъя мога мукӧд сьӧмкудкостса трансферт сетӧм Коми Республикаса Веськӧдлан котырӧн вынсьӧдӧм лыддьӧг серти збыльмӧдӧны сы мындаын, мыйта колӧ меставывса сьӧмкудйысь сьӧм босьтысьяслӧн рӧскодъяс серти сьӧма кӧсйысьӧмъясысь мынтысьӧм вылӧ, кутшӧмъясӧс сьӧмӧн могмӧдан ӧшмӧсӧн лоӧны индӧм сьӧмкудкостса трансфертъяс.

2. Коми Республикаса республиканскӧй сьӧмкуд сьӧм босьтысьлысь тайӧ статьялӧн 1 юкӧнын индӧм сьӧмкудкостса трансфертъяс вуджӧдӧм серти уджмогъяссӧ збыльмӧдӧ Федеральнӧй казначействолӧн Коми Республикаын веськӧдланін Коми Республикаса республиканскӧй сьӧмкуд сьӧмӧн медшӧр вӧдитчысьяслӧн помшуӧмъяс подув вылын Федеральнӧй казначействоӧн урчитӧм пӧрадокын.".

**2 статья.** Тайӧ Оланпас вынсялӧ сійӧс официальнӧя публикуйтан лунсянь.

Коми Республикаса Юралысь С.А. Гапликов

Сыктывкар

2018 вося рака тӧлысь 6 лун

5-РЗ №